**JN: Trajnostna mobilnost v šolah in vrtcih**

# **Pogosta vprašanja in odgovori**

**Če imate kakšno vprašanje ga prosim naslovite na:** [**trajnostna.mobilnost@gmail.com**](mailto:trajnostna.mobilnost@gmail.com)**.**

**Na začetku se pogosta vprašanja in odgovori nanašajo na vrtce, v nadaljevanju pa za OŠ.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VRTCI:**

Spoštovani sodelujoči vzgojitelji!

Zaradi izrednih razmer se bodo najbrž roki za izvedbe malo podaljšali. Ne skrbite, časa imamo do junija 2021, čeprav ste na prijavnico napisali drugače in čeprav vam je bila posredovana drugačna časovnica. Ker v praznih vrtcih ne morete izvajati aktivnosti projekta, počakajte, da se vrnejo. V tem času pa si lahko naredite načrt, katere aktivnosti boste izvajali in na kak način. Če imate dovolj časa, lahko pripravite še kakšno nadstandardno aktivnost, nekaj idej: scenarij za lutkovno predstavo Beli zajček, šivanje maskote Beli zajček, priprava dodatkov za ustvarjanje belih zajčkov z otroki (cufki za rep, oči, brčice, smrček), sešijete blazine Beli zajček za otroke ob zaključku ([nekaj ide](https://www.google.com/search?sxsrf=ALeKk02iMLb6vrq_3DIJJI82_Tjc9Qm_fA:1585550018311&q=white+rabbit+cushion&tbm=isch&source=univ&sa=X&ved=2ahUKEwiuqvWMysHoAhXp-ioKHZGVCaUQsAR6BAgKEAE&biw=1920&bih=903)j). Lahko začnete tudi razmišljati o točkah na vrtčevskih poteh, kjer je ogroženost pešcev, kolesarjev večja. Koordinatorji lahko k temu spodbudite tudi druge sodelujoče vzgojitelje.

Želimo vam veliko zdravja in upamo, da se vsi čim prej vrnemo v službo!

**1. Ali igro Beli zajček lahko izvaja 1. triada OŠ?**

Ne, v OŠ se izvaja igra Gremo peš, ki je prilagojena glede na 1., 2., 3. triado.

**2. Do kdaj in komu moram posredovati uradno prijavnico in soglasje k projektu?**

Čimprej oz. do 30. 9. 2019, da imamo že v začetku izvajanja urejene vaše evidence. Skene pošljite na [trajnostna.mobilnost@gmail.com](mailto:trajnostna.mobilnost@gmail.com), originale pa pošljite na DRUŠTVO FOCUS, TRUBARJEVA 50, 1000 LJUBLJANA.

**3. Do kdaj označimo čas sodelovanja na projektu?**

Vaš čas sodelovanja je od datuma prijave (30.6.2019), za potrebe potrdila je potrebno sodelovati 12 mesecev. Čas sodelovanje pa je lahko najkasneje do 30.6.2021.Predvidite, ali vam bo uspelo izvesti aktivnosti v enem letu ali potrebujete več časa.

**4. Kdo pošlje končno poročilo za sodelujoče vzgojitelje, je to naloga koordinatorja?**

Koordinator prepošlje obrazce za poročanje (poročanje aktivnosti + (samo)evalvacija) vsem sodelujočim v vrtcu. V fizični obliki jih zbere od vseh sodelujočih (+ svojega) in jih skupaj s prilogami pošlje na *Društvo Focus, Trubarjeva 50, Ljubljana*. Prav tako vse obrazce in priloge priloži v elektronski obliki (na CD-ju ali ključku), ali pošljle preko platforme <https://wetransfer.com/> (pošlje na [trajnostna.mobilnost@gmail.com](mailto:trajnostna.mobilnost@gmail.com))

**5. Ali pošiljamo vsako dokazilo posebej ali skupaj s končnim poročilom?**

Vsa dokazila o opravljenih aktivnostih pošljite na koncu skupaj v enem paketku. Če bo paket prevelik, se poslužujte brezplačne platforme WeTransfer, ki omogoča pošiljanje do 2 GB ali pa vse skupaj naložite na CD ali ključek in pošljite skupaj s sprintanimi poročili. Vmes raje ne pošiljajte, če boste vseeno pošiljali sproti, boste morali na koncu vseeno nam posredovati vse zbrano gradivo in dokazila.

**6. Ali novičnik napišem jaz kot koordinator 2x letno (prvič do 31.10) ali ga mora zapisati vsak strokovni delavec poleg koordinatorja?**

Vi napišete 1-2 novički, prvo do 31.10., za drugo vas pozovemo pravočasno. Vsebino boste dobili pri vzgojiteljih, ki izvajajo zadeve - če so v kakšni skupini imeli kakšno zanimivo izkušnjo, naj vam napišejo kratek odstavek in posredujejo fotografijo ali dve. Vsekakor morajo napisati poročilo izvedenih aktivnosti in lahko črpate od tam. Dogovorite se v kolektivu.

**7. Ali sodelujemo lahko z županom kot vrtec ali je potrebno, da gre k njim vsaka skupina, oziroma tolikokrat kolikor je vključenih oseb? Pri tem se bojim, da se bodo stvari ponavljale in da župan niti ne bo imel toliko časa za nas, saj ga obiskujemo tudi ob drugih priložnostih.**

Kot vrtec, tudi napišete samo en predlog za cel vrtec, predlagamo da zberete glavne ideje in izdelke iz sodelujočih skupin. Obisk ni obvezen, lahko samo v kakršni koli obliki že posredujete predlog pristojnim oddelkom na občini, krajevni skupnosti, četrtni skupnosti idr.

**V skupini, kjer sodelujeta oba strokovna delavca za eno leto, smo v dilemi- prvi strokovni delavec izvede anketi september –maj, drugi strokovni delavec pa kdaj? Mogoče november junij? Ali bi bilo tako dobro?**

Tam kjer sta vključena dva na skupino, morata izvesti vsak svojo igro beli zajček. Če bo eden izvajal septembra, drug pa v maju, predlagamo, da naredite anketo PRED enkrat v začetku septembra, anketo MED dvakrat (med izvedbama sep, maj), anketo PO enkrat v začetku junija oz. ko zaključite vse izvedbe. Koordinator zbrane rezultate vnese v zbirnike na povezavah (PRED in PO vnese samo 1x, MED pa dvakrat (obakrat gre na isto povezavo).

**8. Ali eno leto pomeni od prijave 30.6. 2019 do 30.6.2020? Pa čeprav začenjamo s septembrom 2019? Zanima me, da bomo prav vpisali datum.**

Dogovorili smo se, da se aktivnosti začnejo s prijavo, tako da lahko vpišete 30.6.2019. Za končni datum pa presodite sami, projekt se zaključi 30.6.2021 in lahko izvajate aktivnosti do takrat, če vam ne uspe do 30.6.2020. Za potrdilo je nujno izvajati aktivnosti vsaj 12 mesecev.

**9. Glede evalvacije anket – ali pošiljamo sproti, sploh prvo, ali vse na koncu 15.6. Tudi glede oddajanja nam ni jasno, ali pošiljamo vsak zase in podvojeno, ali pa vse vse skupaj pošljem jaz?**

Zbirko anket za cel vrtec posreduje sproti koordinator, ko jih zbere za vse skupine (ko dobi rezultate ankete PRED od vseh vzgojiteljev, jih vnese v spletni zbirnik itd.). Vse linke za ankete imate zbrane spodaj:

**Ankete za starše PRED:** v tednu pred izvedbo igre Beli zajček posredujte vzgojiteljem ankete o potovalnih navadah za starše (anketa je na voljo tukaj [pdf](http://focus.si/wp-content/uploads/2019/08/Anketa-pred-Vrtci-II.pdf), [doc](http://focus.si/wp-content/uploads/2019/08/Anketa-pred-Vrtci-II.docx)). Natisnete eno anketo na otroka). Nato morajo vzgojitelji od staršev zbrati izpolnjene ankete. Rezultate anket po skupinah naj vam posredujejo vzgojitelji. Vi vnesete rezultate anket na ravni vrtca za vse skupine v spletni zbirnik anket 1ka ([link](https://www.1ka.si/a/230451) do zbirne ankete).

**Beleženje načina potovanja v vrtec med igro Beli zajček:** Vzgojiteljem razdelite po en izvod ankete (anketa je na voljo tukaj [pdf](http://focus.si/anketa-med-vrtci-ii-2/), [doc](http://focus.si/wp-content/uploads/2019/08/Anketa-med-VRTCI-II.docx)), v katero bodo za vsak dan vnesli, na kak način so otroci v skupini prišli v vrtec. Vzgojitelji vam posredujejo rezultate za cel teden (ali dlje) in vi po koncu igre vnesete v spletni zbirnik ([link](https://www.1ka.si/a/230453) do zbirnika).

**Ankete za starše PO:** ob koncu šolskega leta (priporočeno maja) bodo vzgojitelji staršem ponovno razdelili ankete, s katerimi bomo ugotovili, ali je prišlo pri potovalnih navadah zaradi Belega zajčka do kakšne spremembe. Vaša naloga je, da vzgojiteljem pravočasno razdelite natisnjene ankete (anketa je na voljo tukaj [pdf](http://focus.si/wp-content/uploads/2019/08/Anketa-po-VRTCI-II.pdf), [doc](http://focus.si/wp-content/uploads/2019/08/Anketa-po-VRTCI-II.docx)), oni jih razdelijo staršem in zberejo ter vam posredujejo rezultate po skupinah. Vi jih boste vnesli v spletni zbirnik ([tukaj](https://www.1ka.si/a/230452)).

***Dodatna navodila glede anket:***

***Vnosov v zbirnik je lahko tudi več, pomembno je le, da ne vnašate rezultatov za iste otroke/skupine dvakrat.***

**Navodila za vnašanje anket PRED, MED in PO sodelovanju v igri Beli Zajček.**

Dragi koordinatorji, drag koordinatorice. Pred vami je povezava do ankete **PRED aktivnostjo** →<https://www.1ka.si/a/230451>←, v katero vnesete **že seštete** rezultate. Podatke pridobite iz anket, ki so jih zbrali vzgojitelji od staršev. V ankete vpišete skupni tedenski seštevek. V kolikor ste igro že večkrat izvajali, vam ponovnih rezultatov ni potrebno vpisati. Pri vpisu bodite previdni, da uspešno zaključite anketo. V kolikor niste prepričani, da je vnos bil storjen, shranite podatke in vas bomo kontaktirali, če bo potreben ponovni vnos. V primeru, da se vam zgodi dvojni vnos podatkov za isto skupino, nas lahko kontaktirate za izbris na naslov aidan.cerar@ipop.si. Pri vpisu datuma izvedbe vnesite datum pričetka prve igre v vaši enoti.

Za vnos podatkov v anketo **MED aktivnostjo** uporabite naslednjo povezavo →<https://www.1ka.si/a/230453>←. V anketi se zbirajo podatki, ki jih vzgojitelji pridobijo dnevno oz. tedensko ob prihodu otrok v vrtec. Pri tem bodite pazljivi, da vnašate že seštete poti, ki so jih otroci opravili. V kolikor so v vaši enoti skupine, ki so različno dolgo izvajale igro, vpišite čas trajanja najdlje trajajoče igre. Poleg tega vnesite zgolj podatke za en teden, četudi ste izvajali igro 2 oz. 3 tedne.

Ob zaključku vseh aktivnosti vas prosimo še, da enako, kot ste to storili s prvim vnašanjem, to tudi storite za anketo **PO aktivnosti**. Podatke iz anket pridobite od vzgojiteljev, ki so razdelili ankete staršem v prvem tednu junija. Anketa je na sledeči povezavi → [https://www.1ka.si/a/230452←](https://www.1ka.si/a/230452%E2%86%90). V anketo vnesete vse **že seštete** rezultate, ki jih dobite od vzgojiteljev.

V kolikor sta izvajali ankete tako vzgojiteljica kot tudi pomočnica (različne mesece), zbirata ankete samo 1x PRED prvo igro, 2x MED vsako izvedbo in 1x PO izvedbi.

Zahvaljujemo se vam za sodelovanje.

**10. Koliko točk prejme koordinator v vrtcu?**

Koordinator prejme potrdilo za delo v razvojno - raziskovalnem projektu, ki zahteva min. 1 leto sodelovanja in izvedbo vseh zahtevanih aktivnosti. NAčelo tako potrdilo prinaša 4 točke. Točke (oz. potrdilo) koordinator prejme samo enkrat v enem projektu. Prav tako vzgojitelj in pomočnik vzgojitelja prejmeta potrdilo za delo v razvojno - raziskovalnem projektu, ki zahteva min. 1 leto sodelovanja in izvedbo vseh zahtevanih aktivnosti, ki tudi prinaša 4 točke.

**11. Ali je lahko na OŠ ali v vrtcu drugo leto izvedbe drug koordinator?**

DA. Za novega koordinatorja veljajo enaka pravila kot za prvega. Če je koordinator isti, prejme samo eno potrdilo.

**12. Ali se lahko naslednje šolsko leto priključijo novi učitelji/vzgojitelji/pomočniki?**

Novi vzgojitelji se lahko priključijo, prav tako dobijo potrdilo, njihovo sodelovanje mora prav tako trajati vsaj 1 leto in izvesti morajo vsaj 1 izvedbo Gremo peš ali Beli zajček ter izvajati aktivnosti tudi pedagoško-raziskovalne dejavnosti.

**13. Kdaj in kje bo naslednja prijava za učitelje in vzgojitelje, ki bodo izvajali aktivnosti?**

Prijave se bodo zopet odprle v januarju 2020, prijave bomo zbirali do februarja 2020, usposabljanja za koordinatorje bodo v marcu 2020, izvedba aktivnosti pa v aprilu in maju 2020. Obvestilo o odprtju prijav boste prejeli preko elektronske pošte ali preko okrožnic.

**14. Koliko časa moram sodelovati, da prejmem potrdilo?**

Vsaj 1 leto = 12 mesecev. Ni potrebno, da je vezano na šolsko leto, pomembno pa je vedeti, da se projekt zaključi julija 2021 in morajo biti vse aktivnosti do takrat izvedene.

**15. Ali lahko sodelujeva obe, pomočnica in vzgojiteljica v isti skupini?**

Lahko, vendar mora vsaka izvesti vse aktivnosti: 1 igro (torej bosta 2 izvedbi igre Beli zajček – ena septembra, ena aprila) v skupini + ločene ankete), vsaj 2 aktivnosti TM (skupaj vsaj 4), vsaka svoje raziskovalno in evalvacijsko delo… enaka bo le anketa po izvedbi - ob koncu šolskega leta. Priporočamo pa, če so skupine formirane za več let, da vsaka prevzame delo 1 leto.

**16. Koliko koordinatorjev je lahko v enem vrtcu?**

Načeloma 1 vrtec, en koordinator, ob predpostavki, da je prijavljenih vsaj 6 skupin. Če je skupin več (npr. 12 in več, je lahko v vrtcu tudi več koordinatorjev). Če so enote velike in je vključenih veliko skupin, je lahko 1 koordinator v vsaki enoti. Možni so tudi individualni dogovori npr. manjše število skupin, delitev dela med koordinatorji in vzgojitelji. Če so v vrtcu prijavljene manj kot 3 skupine za sodelovanje, naj koordinator deluje tudi v vlogi vzgojitelja.

**17. Kdaj je uradni začetek dela na projektu za posameznega vzgojitelja?**

Ob prijavi na projekt, ko začne izvajati aktivnosti, trenutno prijavljeni 21. 6. 2019. Naslednje prijave bodo odprte od januarja 2020-februarja 2020. Tretje prijave pa med majem in junijem 2020.

**18. Sem lahko vzgojitelj in koordinator?**

Lahko, vendar lahko prejmete potrdilo samo za eno vlogo. V tem primeru raje omogočite izvedbo pomočniku vzgojitelja, ki tudi lahko prejme točke napredovanja. Ali pa koordinatorstvo prevzame kdo iz svetovalne službe, ki ne deluje v skupini. Seveda pa lahko aktivnosti izvajate kot koordinator in vzgojitelj.

**19. Ali lahko sodelujejo skupine otrok 1-3 let?**

Igra Beli zajček je ustvarjena za drugo starostno obdobje 3-6 let, lahko jo kot strokovnjaki prilagodite mlajšim.

**20. Koliko izvedb igre Beli zajček moramo izvesti?**

Eno – septembra 2019 in /ali aprila/maja 2020 in/ali septembra 2020. Priporočamo pa več izvedb za daljše obdobje, tudi po koncu projekta, ko bo materiale zagotavljalo Ministrstvo za infrastrukturo.

**21. Lahko kot vzgojitelj izvajam tudi druge dodatne aktivnosti, ki niso zajete v priročniku?**

Izvesti morate dve dodatni aktivnosti za spodbujanje trajnostne mobilnosti pri otrocih in starših. V priročniku so aktivnosti že dobro dodelane in na uporabo.

Lahko izvajate tudi druge aktivnosti, vendar morajo biti v skladu s cilji trajnostne mobilnosti. Sprehod v gozd ali prevoz z vlakom, avtobusom brez dodatnih aktivnosti (npr. Pogovor s sprevodnikom, ogled železniškega muzeja ipd.) ni dejavnost trajnostne mobilnosti.

**22. Kakšne so zadolžitve koordinatorja (vsebinsko):**

Koordinator v vrtcu skrbi za koordinacijo dela med skupinami, komunikacijo med vodstvom, vzgojitelji in med izvajalci projekta.

1. Na obveznem izobraževanju za koordinatorje ste prejeli vse informacije o poteku projekta in prejeli gradiva. Priročnik za vzgojitelje je na voljo tukaj: http://sptm.si/wp-content/uploads/2019/07/trajnostna-mobilnost-vrtec-web-OK.pdf Dokazilo: lista prisotnosti (že imamo)

2. Strokovnim sodelavcem, vzgojiteljem, ki sodelujejo na projektu, predstavite projekt in jim dajte jasna navodila, katere aktivnosti morajo opraviti, kako in do kdaj. Ustrezno jim razdelite materiale, ki ste jih prejeli. Poleg aktivnosti je pomembno, da jih opozorite na GDPR direktivo, zaradi katere vas prosimo, da nam pošiljate fotografije otrok le, če jih posnamete od zadaj. Dokazila: Zabeležka sestanka

3. **Izvedba igre Beli zajček:** naredite si terminski plan izvedbe za vaš vrtec! Vaša naloga je, da vzgojitelje pravočasno obvestite o poteku igre, jim razdelite materiale (šablona Beli zajček in zloženka za starše, PPT za starše, odsevne kresničke), predlagate komunikacijo s starši (teden pred izvedbo igre, najbolje na prvem roditeljskem sestanku), date jasna navodila za izvedbo ankete za starše (v nadaljevanju). Dokazila: terminski načrt izvedbe Belega zajčka in anket (obveščanje staršev, termin izvedbe igre, razdelitev zloženk, anket)

4. [**Ankete za starše PRED**](http://focus.si/wp-content/uploads/2019/08/Anketa-pred-Vrtci-II.pdf): v tednu pred izvedbo igre Beli zajček posredujte vzgojiteljem ankete o potovalnih navadah za starše (anketa je na voljo tukaj [pdf](http://focus.si/wp-content/uploads/2019/08/Anketa-pred-Vrtci-II.pdf), [doc](http://focus.si/wp-content/uploads/2019/08/Anketa-pred-Vrtci-II.docx)). Natisnete eno anketo na otroka). Nato morajo vzgojitelji od staršev zbrati izpolnjene ankete. Rezultate anket po skupinah naj vam posredujejo vzgojitelji. Vi vnesete rezultate anket na ravni vrtca za vse skupine v spletni zbirnik anket 1ka (link do zbirne ankete). Dokazila: zbrani in vneseni rezultati (vidno na spletnem zbirniku 1ka)

5. **Beleženje načina potovanja v vrtec med igro Beli zajček:** Vzgojiteljem razdelite po en izvod ankete (anketa je na voljo tukaj [pdf](http://focus.si/anketa-med-vrtci-ii-2/), [doc](http://focus.si/wp-content/uploads/2019/08/Anketa-med-VRTCI-II.docx)), v katero bodo za vsak dan vnesli, na kak način so otroci v skupini prišli v vrtec. Vzgojitelji vam posredujejo rezultate za cel teden (ali dlje) in vi po koncu igre vnesete v spletni zbirnik (link do zbirnika). Dokazila: zbrani in vneseni rezultati (vidno na spletnem zbirniku 1ka)

6. **Ankete za starše PO:** ob koncu šolskega leta (priporočeno maja) bodo vzgojitelji staršem ponovno razdelili ankete, s katerimi bomo ugotovili, ali je prišlo pri potovalnih navadah zaradi Belega zajčka do kakšne spremembe. Vaša naloga je, da vzgojiteljem pravočasno razdelite natisnjene ankete (anketa je na voljo tukaj pdf, doc), oni jih razdelijo staršem in zberejo ter vam posredujejo rezultate po skupinah. Vi jih boste vnesli v spletni zbirnik (tukaj). Dokazila: zbrani in vneseni rezultati (vidno na spletnem zbirniku 1ka)

7. **Novica za novičnik:** posredujte nam 1-2 novički o izvedbi aktivnosti projekta v vašem vrtcu. Novica naj bo dolga do 2000 znakov s presledki in vsebuje: naslov, osnovne informacije o izvedbi – koliko otrok, kdaj, kaj, vaša izkušnja s projektom, zanimivosti, ovire, rešitve, zaključki, priporočila/ideje za druge vrtce, ki se bodo lotili izvedbe ipd. ter vsaj eno fotografijo (otroke fotografirajte od zadaj, GDPR!). Novičko lahko povzamete iz poročil po skupinah ali pa jo napišete skupaj z vzgojitelji. Do 31.10.2019 jo posredujte na naslov trajnostna.mobilnost@gmail.com, s pripisom NOVIČNIK-IME PRIIMEK- VRTEC

8. **Predlog za občino:** navodila: [Navodila za kartografski prikaz problematičnih točk](https://focus.si/kartografski-prikaz-problematike-v-okolici-vrtcev/)

9. **Končno poročilo o izvedbi projekta + evalvacijski vprašalniki:** ker gre za raziskovalni projekt, je obsežno končno poročilo z evalvacijo obvezno za pridobitev potrdila s strani Filozofske fakultete. Če izpolnjenih obrazcev ne boste vrnili, ne morete prejeti potrdila.

**23. Kakšne so zadolžitve vzgojitelja?**

1. Stalna komunikacija s koordinatorjem v vrtcu.

2. **Obveščanje staršev** – roditeljski sestanek, zloženka za starše, ankete – s spretno komunikacijo staršem ustrezno predstavite cilje projekta in jih obvestite o natančnem poteku igre Beli zajček. V pomoč vam je lahko tudi tale PPT predstavitev za starše. Dokazilo: zabeležka sestanka ali druge komunikacije s starši (samo kratka obrazložitev)

3. **Izvedba igre Beli zajček** – V maju (aprilu) ali septembru v času Evropskega tedna mobilnost (16.-22. 9. 2019 ali drug termin) boste v vaši skupini izvajali igro Beli zajček. Vsa navodila za izvedbo in gradiva boste prejeli od koordinatorja. Dokazilo: kratko poročilo o izvedbi igre v vaši skupini (fotografije otrok od zadaj, GDPR!)

4. **Anketa za starše PRED** – pred izvedbo igre Beli zajček staršem razdelite kratke vprašalnike (anketa je na voljo tukaj [pdf](http://focus.si/wp-content/uploads/2019/08/Anketa-pred-Vrtci-II.pdf)), ki jih boste prejeli od koordinatorja, v enem tednu zberite vse ankete od staršev in rezultate posredujte vašemu koordinatorju.

5. **Beleženje načina potovanja v vrtec med igro Beli zajček:** Koordinator vam bo posredoval obrazce za beleženje prihodov (ne odhodov!) v vrtec (anketa je na voljo [tukaj pdf](http://focus.si/anketa-med-vrtci-ii-2/)). Vzgojitelji boste za vsak dan igre Beli zajček vnesli v obrazec, ki vam ga posreduje koordinator, na kak način so otroci v skupini prišli v vrtec. Rezultate seštejte za cel teden za vašo skupino in rezultate za vašo skupino posredujete koordinatorju vrtca.

6. **Anketa PO** - ob koncu šolskega leta (priporočeno maja) boste vzgojitelji staršem ponovno razdelili ankete, s katerimi bomo ugotovili, ali je prišlo pri potovalnih navadah zaradi Belega zajčka do kakšne spremembe. Staršem v maju razdelite anketne vprašalnike (anketa je na voljo tukaj pdf, doc), zberite rezultate vprašalnika in jih posredujte vašemu koordinatorju.

7. **Izvedba vsaj še dveh aktivnosti trajnostne mobilnosti v vaši skupini:** na podlagi aktivnosti opisanih v priročniku (link) izvedite vsaj še dve dodatni aktivnosti s področja trajnostne mobilnosti v vaši skupini. Dokazilo: kratka poročila o izvedenih aktivnostih + fotografije (GDPR)

8. **Pomoč pri pripravi novice za novičnik:** po navodilu koordinatorja, mu posredujte vse potrebne informacije za pripravo novice. Vzgojitelji nimajo obveze pisati novice, če pa so jo pomagali pripraviti koordinatorju, jo lahko tudi poročajo.

9. **Pomoč pri pripravi predloga za občino:** navodila: <https://focus.si/kartografski-prikaz-problematike-v-okolici-vrtcev/>

11. **Končno poročilo o izvedbi projekta + evalvacijski vprašalniki:** ker gre za raziskovalni projekt, je obsežno končno poročilo z evalvacijo obvezno za pridobitev potrdila s strani Filozofske fakultete. Če izpolnjenih obrazcev ne boste vrnili, ne morete prejeti potrdila.

**24. Koliko časa lahko sodelujem v projektu?**

Do konca projekta (junij 2021). Za potrebe potrdila pa vsaj 12 mesecev. Začenši z datumom prijave.

**25. Ali prejmem potrdilo za vsako leto?**

Ne, potrdilo prejmete le enkrat v času celega projekta, prejmete ga ob zaključku projekta, četudi zaključite aktivnosti prej in četudi je izvajal vlogo vzgojitelja in koordinatorja.

**26. Kako bo izgledalo poročanje (evalvacija, priprava in izvedba dejavnosti, torej raziskovalno-razvojne dejavnosti) v OŠ in vrtcih?**

Za vsakega učitelja, vzgojitelja se bo vodila evidenca izvedenih aktivnosti. Informacije o poročanju boste koordinatorji prejeli preko e-pošte, kjer boste pravočasno prejeli tudi obrazce.

**27. Ali potrebujete fotografije izvajanja dejavnosti?**

Če boste pošiljali fotografije z obrazi otrok, poskrbite, da imate za le-te soglasje za uporabo na projektu Trajnostna mobilnost v vrtcih in osnovnih šolah. Če se želite temu izogniti, raje ne slikajte obrazov. Drugače pa naj delujejo v skladu s svojo politiko.

**28. Ali lahko na Belega zajčka lepimo belo koruzo (''smokiji'', ki so v škatlah, da se kaj ne razbije), namesto papirčkov?**

Izvajanje si lahko krojite po svoje. Izvedbo Belega zajčka si lahko prilagajate, dobre prakse nam lahko posredujte preko novic. Sicer pa je osnovni cilj povečanje trajnostnih prihodov v vrtec.

**29. Kdaj koordinator v vrtcu izdela eno novico na cel vrtec v vseh treh določenih mesecih? Ali samo zbere od vseh udeležencev novičke in jih potem pošlje? Koliko novičk pripravi vsak? Vse tri, ali le eno v vsem obdobju? V kolikšni meri je nujno? Kakšna oblika mora biti in koliko dolgo? Kdaj dobijo navodila?**

Koordinator napiše novičko in izpostavi najbolj zanimive aktivnosti iz vrtca. Na primer, ko bodo poročali vzgojitelji o izvedenih aktivnostih. Koordinator ima najboljši pregled, za vsebino pa prosi vzgojitelje, ki izvajajo aktivnosti.

**30. Če se vzgojitelj prijavi že sedaj, lahko začne z izvajanjem šele aprila? Ali je bolje, da se prijavi na naslednji rok? Če se prijavi aprila in začne z zajčkom v aprilu ali maju potem pa izvaja dejavnosti še v juniju in juliju, je težava, ker bo imel drugo leto drugo skupino otrok. Skratka, kdaj mora začeti izvajati aktivnost Belega zajčka? Ali je nujno, da je Beli zajček pred ostalimi dejavnostmi? Recimo risanjem avtobusa?**

Vrstni red aktivnosti ni pomemben. Zajčka mora vzgojitelj vsaj enkrat v 12 mesecih izvesti. Novičko nam posreduje koordinator. Najbolje in najlažje je, da se držite šolskega leta, lahko si prilagodite, glede na osebne okoliščine. Podrobna navodila prejmejo pred začetkom septembra, prav tako ankete.

**31. Kdaj se delijo ''odsevniki''? Na koncu Belega zajčka, ali na koncu projekta? Ali jih naj ima vsak otrok do konca leta v vrtcu, da jih vsakodnevno uporabljajo, ko gredo skupaj na sprehode in jih odnesejo domov ob koncu leta?**

Odsevnike boste prejeli pred izvajanem igre. Odsevnike se razdeli kot nagrado za sodelovanje v igri. Kaj bodo počeli z njimi, je njihova stvar. Vsekakor pa ne škodi, da se vzgojitelji z njimi pogovorijo o varnosti v cestnem prometu. Prejeli jih boste v začetku septembra.

**33. Kdaj bo rok za prijavo koordinatorja za naslednje leto?**

Predvidoma junija 2020.

**34. Na izobraževanju za koordinatorje vrtcev se je pojavila ideja oz. vprašanje, če bi lahko en izvod aktivnosti Gremo peš! prejeli tudi v vrtcih, saj vzgojiteljice vidijo možnost, da bi jo vključevale v starostno skupino 3-6 let.**

Zavedamo se, da je aktivnost možno prilagoditi tudi za drugo starostno obdobje. Žal materiali Gremo peš niso predvideni za vrtce. Znotraj projekta izvajanje aktivnosti Gremo peš! v vrtcu zato ni mogoča, lahko pa se dogovorite s sosednjo šolo za sodelovanje, izmenjavo materiala ipd. ali pa sami izdelate materiale, prilagodite Belega zajčka ipd.

**35. Prav tako se je pojavilo vprašanje, ali bi se dalo izdelati Belega zajčka z različnimi oblikami trajnostnega prihoda v šolo (tako kot je pri kokoški Rozi - z nahrbtnikom, kolesom, skirojem itd.)?**

Seveda, lahko je to ena izmed njihovih aktivnosti in primer dobre prakse. Belega zajčka ne bomo spreminjali, so pa povabljeni k modifikacijam. Vabljeni, da sporočite vaše nadgradnje.

**36. Kako izvajati ankete v vrtcu?**

**1. Ankete za starše PRED:** v tednu pred izvedbo igre Beli zajček posredujte vzgojiteljem ankete o potovalnih navadah za starše (anketa je na voljo tukaj [pdf](http://focus.si/wp-content/uploads/2019/08/Anketa-pred-Vrtci-II.pdf), [doc](http://focus.si/wp-content/uploads/2019/08/Anketa-pred-Vrtci-II.docx)). Natisnete eno anketo na otroka). Nato morajo vzgojitelji od staršev zbrati izpolnjene ankete. Rezultate anket po skupinah naj vam posredujejo vzgojitelji. Vi vnesete rezultate anket na ravni vrtca za vse skupine v spletni zbirnik anket 1ka ([link](https://www.1ka.si/a/230451) do zbirne ankete). Dokazila: zbrani in vneseni rezultati (vidno na spletnem zbirniku 1ka)

**2. Beleženje načina potovanja v vrtec med igro Beli zajček:** Vzgojiteljem razdelite po en izvod ankete (anketa je na voljo tukaj [pdf](http://focus.si/anketa-med-vrtci-ii-2/), [doc](http://focus.si/wp-content/uploads/2019/08/Anketa-med-VRTCI-II.docx)), v katero bodo za vsak dan vnesli, na kak način so otroci v skupini prišli v vrtec. Vzgojitelji vam posredujejo rezultate za cel teden (ali dlje) in vi po koncu igre vnesete v spletni zbirnik ([link](https://www.1ka.si/a/230453) do zbirnika). Dokazila: zbrani in vneseni rezultati (vidno na spletnem zbirniku 1ka)

**3. Ankete za starše PO:** ob koncu šolskega leta (priporočeno maja) bodo vzgojitelji staršem ponovno razdelili ankete, s katerimi bomo ugotovili, ali je prišlo pri potovalnih navadah zaradi Belega zajčka do kakšne spremembe. Vaša naloga je, da vzgojiteljem pravočasno razdelite natisnjene ankete (anketa je na voljo tukaj [pdf](http://focus.si/wp-content/uploads/2019/08/Anketa-po-VRTCI-II.pdf), [doc](http://focus.si/wp-content/uploads/2019/08/Anketa-po-VRTCI-II.docx)), oni jih razdelijo staršem in zberejo ter vam posredujejo rezultate po skupinah. Vi jih boste vnesli v spletni zbirnik ([tukaj](https://www.1ka.si/a/230452)). Dokazila: zbrani in vneseni rezultati (vidno na spletnem zbirniku 1ka)

**37. Navodila glede enostavnih kartografskih prikazov - 1 predlog na vrtec, naredi oz.zbere koordinator:**

Predlog za občino: na podlagi rezultatov anket s starši (kje in zakaj se jim zdi pot v vrtec nevarna) naredite predlog, v katerem opišete in kartografsko prikažete, na katerih poteh so otroci in starši, ki hodijo peš/s kolesom najbolj ogroženi in katere rešitve predlagate. Zemljevid bližnje okolice lahko izdelajo vzgojitelji skupaj s starejšimi otroki (npr. maketa okolice z označenimi nevarnimi točkami, ni potrebno da je v merilu, kako vidijo otroci svojo pot). Izdelava zemljevida ali makete okolice je lahko tudi ena izmed aktivnosti projekta za vzgojitelja. Zemljevid skupaj s pisnim predlogom pošljite na občino, lahko organizirate obisk pri županu, kjer mu otroci predajo predlog.

**38. Kdaj se delijo ''odsevniki''? Na koncu Belega zajčka, ali na koncu projekta? Ali jih naj ima vsak otrok do konca leta v vrtcu, da jih vsakodnevno uporabljajo, ko gredo skupaj na sprehode in jih odnesejo domov ob koncu leta?**

Odsevnike boste prejeli pred izvajanem igre. Odsevnike se razdeli kot nagrado za sodelovanje v igri. Kaj bodo počeli z njimi, je njihova stvar. Vsekakor pa ne škodi, da se vzgojitelji z njimi pogovorijo o varnosti v cestnem prometu. Prejeli jih boste pred izvajanjem igre po pošti.

**OŠ:**

**1. Koliko točk prejme koordinator v OŠ?**

Koordinator prejme 3 točke za min. 1 leto sodelovanja in vsaj 1 eno koordiniranje aktivnosti Gremo peš! v 1 letu (torej 12 mesecev). Točke (oz. potrdilo) koordinator prejme samo enkrat v enem projektu. Tudi učitelj, ki v projektu sodeluje vsaj 1 leto, prejme 3 točke in pri tem mora opraviti vse predvidene naloge.

**2. Ali je lahko na OŠ ali v vrtcu drugo leto izvedbe drug koordinator?**

Ja, vsekakor. Za novega koordinatorja veljajo enaka pravila kot za prvega. Če je koordinator isti, za naslednjo izvedbo ne prejme dodatnih točk.

**3. Ali se lahko naslednje šolsko leto priključijo novi učitelji/vzgojitelji/pomočniki?**

Novi učitelji se lahko priključijo, prav tako dobijo potrdilo, njihovo sodelovanje mora prav tako trajati vsaj 1 leto in izvesti morajo vsaj 1 izvedbo Gremo peš ali Beli zajček ter izvajati aktivnosti tudi pedagoško-raziskovalne dejavnosti.

**4. Kdaj in kje bo naslednja prijava za učitelje in vzgojitelje, ki bodo izvajali aktivnosti?**

Prijave so do nadaljnjega zaprte.

**5. Katere so pogoste aktivnosti, ki jih mora izvesti koordinator na OŠ?**

• Sodeluje pri izvedbi aktivnosti Gremo peš! v šoli in koordinira njeno izvedbo (predstavi igro med sodelujočimi učitelji, zbira ankete, beleži in posreduje odgovore).

• Koordinira izvedbo analize potovalnih navad v šoli (s pomočjo ankete za starše, zaposlene v OŠ ter učence višjih razredov). Vsako leto v prvem ali drugem tednu v septembru (2019 in 2020) in v aprilu (2020) izvede začetno anketo o načinih prihoda otrok v šole. Zbira ankete in sodeluje pri vsakoletni evalvaciji za merjenje povečanja trajnostnih načinov prihodov šolarjev v šolo.

• Koordinator na šoli sodeluje z učitelji in učenci višjih razredov pri pripravi enostavnega kartografskega prikaza poti v šolo z označenimi problematičnimi deli in predlogom izboljšanja infrastrukture ali prometnih režimov.

• Udeleži se dvodnevnega usposabljanja (1. dan - skupne vsebine, 2. dan - vsebinsko ločeno za vrtce in šole).

• Skrbel bo za količinsko ustrezno dobavo gradiva (plakat(i), igri s kartami, namizna igra, potovalni dnevnik) na šolo.

• Po izvedbi aktivnosti Gremo peš! bo sodelujočim učencem razdelil opremo za varno udeležbo v prometu. Opremo bo prejel od izvajalca z ostalim materialom po pošti.

• Sodeluje pri raziskovalnem delu, vezanem na implementacijo trajnostne mobilnosti v šolo (ankete, intervjuji, (samo)refleksije, (samo)evalvacije – podane s strani izvajalca).

• Pridobil bo potrdilo (točkovanje za napredovanje v naziv) v skladu s Pravilnikom o napredovanju zaposlenih v vzgoji in izobraževanju v nazive.

**6. Katere so pogoste naloge sodelujočega učitelja?**

• Sodeluje pri in koordinira izvedbo aktivnosti Gremo peš! ter igranje iger s kartami in namizne igre v razredu (predstavi aktivnost in igre učencem, izvede aktivnost/igre). Nadalje razdeli potovalne dnevnike in zbere ankete. Pri svojem delu sodeluje s koordinatorjem.

• Motivira učence za trajnostne prihode v šolo in odhode iz nje.

• Učitelj vključi v pouku vsaj dve dodatni vsebini, vezani na temo trajnostne mobilnosti (pri tem si pomaga s priročnikom).

• Sodeluje pri raziskovalnem delu, vezanem na implementacijo trajnostne mobilnosti v šolo (ankete, intervjuji, (samo)refleksije, (samo)evalvacije – podane s strani izvajalca).

• Pridobil bo potrdilo (točkovanje za napredovanje v naziv) v skladu s Pravilnikom o napredovanju zaposlenih v vzgoji in izobraževanju v nazive.

**7. Koliko časa moram sodelovati, da prejmem potrdilo?**

Vsaj 1 leto = 12 mesecev. Ni potrebno, da je vezano na šolsko leto, pomembno pa je vedeti, da se projekt zaključi julija 2021 in morajo biti vse aktivnosti do takrat izvedene.

**8. Koliko časa lahko sodelujem v projektu?**

Do konca projekta (junij 2021). Za potrebe potrdila pa vsaj 12 mesecev. Začenši z datumom na soglasju.

**9. Ali prejmem potrdilo za vsako leto?**

Ne, potrdilo prejmete le enkrat v času celega projekta, prejmete ga 1 - 2 meseca po prejemu poročila na FF.

**10. Kakšno je priporočeno število koordinatorjev na osnovni šoli?**

Na OŠ maksimalno 3/4 koordinatorji (od 6 - 9 oddelkov na koordinatorja). Koordinatorji se morajo udeležiti obveznega usposabljanja.

**11. Kako bo izgledalo poročanje (evalvacija, priprava in izvedba dejavnosti, torej raziskovalno-razvojne dejavnosti) v OŠ in vrtcih?**

Za vsakega učitelja, vzgojitelja se bo vodila evidenca izvedenih aktivnosti. Učitelj oz. koordinator mora izpolniti obrazec za končno poročilo in priložiti obvezne priloge..

**12. Ali potrebujete fotografije izvajanja dejavnosti?**

Če boste pošiljali fotografije z obrazi otrok, poskrbite, da imate za le-te soglasje. Če se želite temu izogniti, raje ne slikajte obrazov. Drugače pa delujte v skladu s politiko vaše organizacije.

**13. Ali bodo udeležencem poslana pravila iger in ali bodo javno objavljena?**

Da, koordinatorjem bodo posredovana vsa navodila za izvajanje aktivnosti, prav tako bodo materiali objavljeni na spletni strani Slovenske platforme za trajnostno mobilnost.

**14. Kako poteka vnos podatkov na razredne plakate ter šolski transparent? Kako poteka dnevno beleženje prihodov?**

Vsak koordinator (osnovna šola) bo prejela svojo povezavo do obrazca za dnevno beleženje in ogleda razrednih in šolskih statistik ter grafikonov.

Vsak učitelj, vsak dan aktivnosti vnese zahtevane podatke (5 dni, 5 vnosov)

Smiselno je, da se podatke vnaša sproti, za vsak dan (po razredih). Le tako je mogoče narediti primerjavo med oddelki in izračunati zbirne podatke za celotno šolo ter jih prikazati na skupnem, šolskem transparentu.

• Vsak dan zjutraj učitelj v razredu, na razredni plakat zabeleži število trajnostnih prihodov v šolo. Obenem vnese tudi podatke v Google obrazec. Vsaka šola bo pravočasno prejela svojo povezavo. Podatke se vnese preko računalnika ali mobilnega telefona (vzame 30 sek časa). Vsak dan sproti si učitelj lahko ogleda deleže povečanja ali zmanjšanja trajnostnih prihodov.

• Vsi vneseni rezultati za vsako šolo (in razred) posebej se zbirajo v spletni preglednici, vse vrednosti izračunavajo same. Samodejno se izrišejo tudi grafikoni.

• Koordinator na šoli iz preglednice prebere zbirne podatke za določen dan in jih vnese na skupni, šolski plakat. Zaželeno je vsak dan sproti, da se vidi aktivnost. Sicer pa najkasneje v petek, na zadnji dan aktivnosti.

• Sproti se izračunavajo dnevni deleži sprememb. Po 5 dneh je vidno tudi skupna sprememba, katere čim višje povečanje, je cilj aktivnosti (7 %).

**Kako berem rezultate?**

• Na povezavi, ki jo prejmete do Google Obrazca, sta dva delovna lista. Na prvem so dnevni podatki po razredih (Razred), na drugem zbirni za šolo (Šola).

• Pred vnosom so grafikoni in preglednice na delovnih listih prazne.

• Če imate majhen zaslon ali ekran oziroma skromno ločljivost se vsega ne vidi. Z drsniki se pomikate levo, desno, gor in dol, da vidite celotno vsebino.

• Ko boste zabeležili prve dnevne vnose, se bodo začele preglednice in grafikoni izpolnjevati sami od sebe. Vrednosti, ki jih potrebujete za vnos na plakate preberete iz grafikonov ali preglednic. Učitelji po razredih potrebujete delovni list za razred (Razred), šolski koordinatorji pa list za šolo Šola).

**Kaj če po pomoti vnesem napačno vrednost?**

• Napako lahko sami odpravite, v kolikor je napaka nepopravljiva, težave javite na mail: blaz.repe@ff.uni-lj.si , kjer navedete, za katero šolo gre (ali šifro, ki je v imenu obrazca), za kateri dan, kateri razred in oddelek, kateri podatek je napačen in kakšen je pravilen.

**15. Kako se izpolni anketa?**

Obstajata dve anketi: 1. Osnovna anketa; 2. Naknadna anketa

**Struktura osnovne ankete**:

• Osnovna anketa se nahaja v publikaciji MOJ DNEVNIK AKTIVNOSTI (strani 5-8). Anketa je enaka za učence v vseh treh triadah. Anketa je sestavljena je iz treh delov:

* prvi del ankete obsega 12 vprašanj (strani 5-6),
* drugi del obsega tabelo Beleženje prihodov v šolo med aktivnostjo (stran 7),
* tretji del obsega 4 vprašanja (stran 8).

**IZPOLNJEVANJE ANKETE**

Izpolnjevanje ankete je razdeljeno na TRI DELE:

* Učenci izpolnijo **PRVI DEL** ankete (12. vprašanj) v *Mojem dnevniku aktivnosti* **v petek** **pred** pričetkom aktivnosti. Učenci prve triade odnesejo *Moj dnevnik aktivnosti* domov in s starši izpolnijo PRVI DEL ankete. *Moj dnevnik aktivnosti* prinesejo v šolo, v ponedeljek. Učenci druge in tretje triade izpolnijo PRVI DEL v šoli (izjemoma odnesejo domov in prinesejo v ponedeljek).
* Učenci izpolnjujejo **DRUGI DEL** ankete (tabela Beleženje prihodov v šolo med aktivnostjo na strani 7 v *Mojem dnevniku aktivnosti* ) **sproti v tednu izvajanja aktivnosti**. Učenec vsak dan v tabeli zabeleži:
  + Kakšno je bilo vreme ob prihodu v šolo?
  + Kako je tisti dan prispel v šolo?
* Učenci izpolnijo **TRETJI DEL** ankete (4. vprašanja) **v tednu po izvedeni aktivnosti**. Učenci prve triade odnesejo *Moj dnevnik aktivnosti* domov da zadnji del ankete izpolnijo s starši. Dnevnik prinesejo v nazaj v šolo. Učenci druge in tretje triade anketo izpolnijo v šoli.vprašanja

**VNOS REZULTATOV ANKETE V SPLETNI OBRAZEC**

V tednu po koncu aktivnosti učitelj zbere MOJ POTOVALNI DNEVNIK vseh učencev v razredu. Iz njega iztrga strani, na katerih so anketna vprašanja (strani 5-8 oz. sredinska pola v dnevniku).

**Vpis Kode:** Vsako anketo označi s **sedemmestno kodo.** Prostor za vpis kode najdete v zgornjem desnem kotu na strani 5 (glej sliko 3). Koda bo služila za preverjanje pravilnosti vnesenih podatkov.

Koda je sestavljena iz treh delov:

* Prvi trije znaki predstavljajo ID šole (seznam ID-jev najdete na koncu navodil,
* Četrti in peti znak predstavljata oznako razreda (primer 3a, 6c,…), v primeru, da je na šoli le en oddelek se za številko razreda vpiše oznaka x ali a (3x)
* Šesti in sedmi znak predstavljata zaporedno številko ankete (prva anketa ima oznako 01, nato 02, 03, …).

PRIMER: koda prve ankete iz 3a razreda OŠ GRM Novo Mesto bo: 1443a01

Zaradi zagotavljanja anonimnosti je pomembno, da je vrstni red kod naključen.

Spletni obrazec za vnos rezultatov najdete na URL naslovu [https://www.1ka.si/a/249085](https://www.1ka.si/a/223003). Spletni obrazec je zelo podoben anketi v Mojem dnevniku aktivnosti. Zaradi lažjega in hitrejšega vnosa podatkov so nekatera polja za vnos oblikovana malo drugače kot v papirni verziji ankete.

KO končate z digitalizacijo ene ankete boste avtomatično preusmerjeni na prvo stran ankete.

V primeru, da ste pri vnosu naredili napako si lahko pomagate z gumbom **prejšnja stran**. Če napako ugotovite po tem, ko ste že zaključili z vnosom, vas prosimo, da napako javite Boštjanu Roglju e-pošta: [bostjan.rogelj@ff.uni-lj.si](mailto:bostjan.rogelj@ff.uni-lj.si). V sporočilu samo navedite sedemmestno kodo ankete ter za kakšno napako gre.

Po vnosu anket v spletni obrazec učitelj preda pisne verzije ankete (iztrgane liste) koordinatorju, ta pa jih pošlje na FF.

Filozofska fakulteta, Oddelek za geografijo

Dr. Boštjan Rogelj

Aškerčeva 2

1000 Ljubjana

**Naknadna anketa:**

• Se bo izpolnjevala maja/junija 2021. Oblikovana bo na podlagi rezultatov prve faze projekta (izvajanja aktivnosti).

• Dostopna bo le spletna verzija, dodatne informacije prejmete naknadno.

**16. Kakšno je mejno število oddelkov za sodelovanje pri aktivnosti Gremo peš! In Beli zajček?**

Na OŠ - 3 oddelki; če je manj, je koordinator tudi izvajalec. Sicer pa od 6 - 9 oddelkov na koordinatorja. V vrtcu 3 skupine; če je skupin manj, je koordinator tudi izvajalec aktivnosti v skupini. Sicer pa velja vsaj 6 skupin na koordinatorja. Če imate posebno situacijo se prosim obrnite na [trajnostna.mobilnost@gmail.com](mailto:trajnostna.mobilnost@gmail.com) in vam bomo pomagali.

**17. Ali lahko vlogo koordinatorja/učitelja prevzamejo zunanji sodelavci šole, ki sicer niso zaposleni na šoli, vendar sodelujejo pri pedagoškem procesu kot specialni pedagogi?**

Da, lahko - velja enako kot za vse koordinatorje ali učitelje (v dogovoru z vodstvom šole). Izvesti mora vse naloge koordinatorja.

**18. Ali lahko koordinatorji (če jih je več) med sabo koordinirajo izvajanje aktivnosti?**

Za pridobitev točk in dosledno izvedbo aktivnosti mora vsak izvesti naloge, ki so navede na PPT-ju (kot naloge koordinatorja), v kolikor imajo koordinatorji med sabo drugo interno pravilo, je to njihova stvar.

**19. Ali se šteje kot 2 dodatno izvedeni aktivnosti Pešbus kot (izvedba jeseni ali spomladi)?**

Ne, osnovne šole izvajajo igro Gremo peš!, Pešbus je lahko orodje za izvajanje igre, vendar ni osnovna aktivnost. Poleg izvedbe igre Gremo peš! je potrebno izvesti še vsaj dve pedagoško-raziskovalne dejavnosti, lahko pa je ena izmed aktivnosti na primer analiza varnih šolskih poti in trasiranje prog Pešbusa z učenci.

**20. V primeru, da sta v 1. razredu prijavljeni 2 učiteljici (istega razreda), pod katerimi pogoji sta lahko obe upravičeni do pridobitve točk?**

Predvidevamo, da je ena izmed učiteljic vzgojiteljica in ena učiteljica. Delo naj si razdelita tako, da bosta obe vsaj enkrat odgovorni za izvedbo igre ter bosta opravili vse pedagoško-raziskovalne dejavnosti (torej skupno vsaj 4) povezane s trajnostno mobilnostjo.

**21. Kako lahko označim št. učencev na razrednem plakatu pri Gremo peš?**

Načeloma se pri vsaki izvedbi aktivnosti prejme nov razredni plakat, kamor se označuje št. učencev in njihovi prihodi. Za namene varčevanja z materialom lahko učitelj označi št. učencev s Post-it listi, kjer dopiše št. učencev in le-tega zalepi na plakat. Na ta način se lahko razredni plakat prenaša iz leta v leto.

**22. Kako bo razporejeno št. kart v kompletu?**

Št. kart bo razporejeno glede na št. učencev. Za vsakega učenca bo pripravljeno: 5x peška, 5x popoldanska, 2x kolo, 2x bus, 1x avto, 1x skiro, 1x krona. Četudi vam zmanjka kart za peš, lahko učencem razdelite karte za kolo. Namen aktivnosti je, da so otroci nagrajeni s karto za vsak trajnosten prihod.

V kompletu bo število kart samo za 1-tedensko izvedbo aktivnosti. V kolikor ima OŠ namen izvajati aktivnost Gremo peš! 2 tedna, predlagamo, da karte ponovo razdelite med učence ali pa kakorkoli drugače prilagodite igro.

**23. Ali bo material dvojezičen, za tiste OŠ, ki so na dvojezičnem območju?**

Ne, material je zagotovljen samo v slovenskem jeziku.

**24. Odgovori na vprašanja, ki so postavljena na kartah za 3. triado:**

Vprašanja so večinoma takšna, da omogočajo diskusijo, razgovor in ne temeljijo toliko le na priklicu (torej ne na najosnovnejšem znanju o trajnostni mobilnosti, prva stopnja po Bloomovi taksonomiji, temveč zahtevajo razumevanje, uporabo, tudi vrednotenje ...). Namen igre je tudi v raziskovanju tematike trajnostne mobilnosti. Igra je razvita za učence od 7-9. razreda OŠ, ko so sami lahko tudi "raziskovalci" te tematike po svetovnem spletu. Na vsa vprašanja in pojme dobijo tudi na svetovnem spletu osnovne definicije. Prepričani smo, da se učenci lahko zelo veliko naučijo z lastnim raziskovanjem in da ni vedno vloga in namen učitelja posredovati informacije/znanje učencem. Veliko vprašanj/nalog je specifičnih za vsako šolo posebej in odgovora nanje mi ne moremo ponuditi (npr. kje se nahaja zemljevid varnih poti za tvojo šolo, kako bi preuredil prometno situacijo v okolici tvoje šole ...). Spodaj ponujamo nekaj navodil za splošne naloge/vprašanja:

1. Naštej 5 vrst, kako lahko prideš v šolo po načelu trajnostne mobilnosti. Vse načine so učenci lahko spoznali v okviru aktivnosti Gremo peš - peš, s kolesom, rolko, kotalkami, skirojem, avtobusom, skupno vožnjo, vlakom ... Gre za prenos aktivnosti v znanje, razumevanje in uporabo trajnostne mobilnosti v življenju.
2. Kaj pomeni sistem P+R. Če v spletni brskalnik učenci vtipkajo besedno zvezo P + R, jim brskalnik ponudi takoj odgovor na to vprašanje - parkiraj in se pelji z avtobusom. V angleščini črki pomenita Park & Ride. Je mednarodni izraz, mednarodna kratica, ki jo uporablja večina držav. Pri tej nalogi se lahko vključi tudi medpredmetna povezava z angleškim jezikom ... V mestnih načrtih lahko iščejo učenci P + R parkirišča (npr. v Ljubljani ...).
3. Kaj pomeni kratica JPP? Javni potniški promet.
4. Kaj pomeni Evropski teden mobilnosti - Evropski teden mobilnosti je nadaljevanje že v 90. letih osnovanega dneva brez avtomobila. V Evropskem tednu mobilnosti vsako leto priključena mesta, organizacije ... izvajajo spodbude in dejavnosti v smeri trajnostne mobilnosti (npr. zaprte so določene ceste za avtomobile, v šolah spodbujajo pešačenje otrok, v knjižnicah, društvih potekajo različna predavanja na temo trajnostne mobilnosti, tudi mediji spodbujajo uporabo trajnostne mobilnosti ... Vsako leto poteka ETM od 16. do 22. 9. 2019. Nadaljevanje vprašanja - kako poteka promet v tem tednu v naselju tvoje šole - odgovor na to vprašanje je specifično za vsako šolo posebej. Naj učenci sami poiščejo odgovor na to vprašanje.
5. Kdaj v tem šolskem letu poteka Evropski teden mobilnosti - Vsako leto je enako: od 16. do 22. septembra 2019.
6. Kako je v naselju tvoje šole poskrbljeno za trajnostno mobilnost. Odgovor na to vprašanje je specifično za vsako šolo posebej. Učenci ga sami poiščejo, jim pomaga učitelj ...
7. Kaj pomeni trajnostna mobilnost? Trajnostna mobilnost je premikanje na trajnosti način, kar vključuje hojo, kolesarjenje, uporabo javnega potniškega prometa. Cilj trajnostne mobilnosti je zagotavljanje učinkovite in enakopravne dostopnosti za vse, pri čemer je poudarek na omejevanju osebnega motornega prometa, porabe energije in spodbujanju trajnostnih potovalnih načinov. Vodilo trajnostne mobilnosti je zadovoljiti potrebe vseh ljudi po mobilnosti in obenem zmanjšati promet in njegove negativne posledice. Bistvo pri tem odgovoru je, da učenci razumejo pomen te definicije, ne da jo znajo na pamet posredovati/podati.
8. Naštej in pojasni vsaj 3 razloge, zakaj je bolje, da po varni poti v šolo pešačimo, kot pa da se peljemo z avtomobilom. Nekaj razlogov: krepimo svoje zdravje, pred prihodom v šolo smo že vsaj malce fizično aktivni, na poti se med hojo pogovarjamo z vrstniki in s tem krepimo socialne stike, navezujemo prijateljstva, med hojo spoznajo okolico šole, pot v šolo, naučimo se ravnati v prometu, spoznavamo prometne znake, za pot privarčujemo, saj ne plačamo goriva za avtomobil, s katerim bi nas pripeljali starši ... kar nekaj razlogov je opisanih tudi v priročniku za učitelje, prav tako pa so bile prednosti trajnostne mobilnosti predstavljene tudi na dvodnevnem seminarju za koordinatorje.
9. Pojasni, kaj je bicivlak. Bicivlak je organizirana skupina učencev s spremstvom, ki po stalnih poteh in po rednem urniku kolesarijo v šolo. Več informacij o aktivnosti je na spletni strani: [aktivnovsolo.si](http://aktivnovsolo.si/) Predlagamo, da odgovor poiščejo učenci sami - v spletni brskalnik vtipkajo besedo bicivlak in brskalnik v prvem zadetku ponudi odgovor.
10. Kaj je pešbus? S pešbusom se učenci v šolo odpravijo peš v organiziranih skupinah po vnaprej začrtanih poteh in po stalnem urniku. Več informacij o aktivnosti je na spletni strani: [aktivnovsolo.si](http://aktivnovsolo.si/) Predlagamo, da odgovor poiščejo učenci sami - v spletni brskalnik vtipkajo besedo pešbus in brskalnik v prvem zadetku ponudi odgovor.
11. Naštej in pojasni 3 dobre stvari, ki se lahko zgodijo, če se namesto z avtomobilom peljemo z avtobusom ali vlakom. Npr. skrbimo za okolje (manj onesnažujemo okolje, zmanjšamo motoriziran promet, ne povzročamo gneče kot jo povzročajo avtomobili npr pred šolo-s tem se poveča prometna varnost pred šolo), privarčujemo, stkemo nova prijateljstva, na vlaku lahko preberemo tudi kakšno knjigo ... Učenci se pri tej nalogi pogovarjajo, iščejo sami dobre stvari ...
12. Pojasni, kako bi iz tvojega domačega kraja v Trst/Zagreb prišel po načelu trajnostne mobilnosti. Učenci so v 6R pri geografiji natančneje spoznali in se učili branja zemljevidov. Pri tej nalogi poiščejo možnosti prevoza z avtobusom, vlakom, lahko pa načrtujejo tudi večdnevni izlet s kolesom ...
13. Naštej vsaj 3 pozitivne učinke, ki ste jih dosegli z aktivnostjo Gremo peš. Ta odgovor je specifičen za vsako šolo posebej. Recimo: povečal se je odstotek/število otrok, ki so v šolo prišli peš ali na trajnostni način; bolje smo spoznali okolico šole, naučili smo se kaj to pomeni trajnostna mobilnost , spoznali smo nove prijatelje, pred pričetkom pouka smo se razgibali... skratka učinki niso vezani le na novo pridobljena znanja, pač pa tudi na razvoj spretnosti in kompetenc, lahko smo z aktivnostjo dosegli tudi druge rezultate - npr. uredili smo prometno situacijo v okolici šole, uredili smo kolesarnico, na vidno mesto nalepili zemljevid varnih poti v šolo, organizirali skupino učencev, ki bo celo leto skrbela in opozarjala na nujnost trajnostne mobilnosti ... Možnosti je res veliko.
14. Naštejte dva ukrepa, s katerima bi preuredil prometno situacijo v okolici šole na bolje - odgovor je specifičen za vsako šolo posebej. Nekaj možnosti: uredili bi kolesarnico, en dan na teden bi uvedli obvezno pešačenje v šolo - vsaj 200 m, naše želje bi predstavili občini - ureditev pločnikov ...
15. Pojasni, kje lahko najdeš zemljevid Varna pot v šolo - odgovor je specifičen za vsako šolo, glede na to, kje se ta zemljevid nahaja.
16. Ob zemljevidu Varna pot v šolo pojasni, po katerih ulicah bi lahko v šolo vsak dan prišel na način trajnostne mobilnosti - odgovor je specifičen glede na šolo. Učenci so se učili v 6R uporabe zemljevida pri pouku geografije, tako da bi ga morali znati brati.
17. Kdaj je v letošnjem letu dan brez avtomobila. 22.9.
18. Razmisli in komentiraj: Leta 1990 je v Sloveniji več kot 90 % učencev v šolo hodilo peš ali kolesarilo, danes pa jih pride v šolo peš ali s kolesom le še četrtina. Namen je razgovor in izražanje mnenja - učenci razmišljajo in izrazijo, kaj jim napisano pove.

Namen igre je, da so učenci tako med igro, kot iskanjem odgovorov čim bolj aktivni v iskanju informacij, razgovoru ... če je možno, jim dovolimo lahko tudi uporabo medmrežja, da odgovore poiščejo sami, saj se bodo na tak način več naučili - tudi tega, kako informacijo/odgovor poiščejo.